D I P L O M A D Í J P Á L Y Á Z A T I H I R D E T M É N Y – Településtervezés 2015.

A Magyar Építész Kamara Terület- és Településrendezési Tagozata 2015. évre Diplomadíj pályázatot hirdet.

A településtervezési diplomamunkák megmérettetésének célja a diplomázók munkájának és egyben a szakterület egyetemi képzésének áttekintésével a legkiemelkedőbb teljesítmény díjazása. A díj ösztönzést is kíván nyújtani azoknak, akik a településtervezői pályára lépve komolyan elmélyülnek feladatuk kimunkálásában és minőségi eredményt nyújtanak.

A diplomadíj pályázatra jelentkezhetnek:

* az ötéves településmérnök képzésben vagy,
* a településmérnöki MSC képzésében részt vettek, valamint
* a településtervezési diplomamunkát készítő, építész/építészmérnöki képzésben részt vettek (utóbbi összhangban az építészek számára kiírt pályázattal).

Jelentkezési feltételek:

A pályázaton 2014. őszi vagy 2015. tavaszi félév során elbírált, és sikeresen védett diploma munkákkal lehet részt venni.

A pályázat nem titkos, ezért a terveken a névaláírást fenn kell tartani.

Benyújtandó munkarészek:

* a diplomatervek / kiállításra is alkalmas / - a diplomavédésre elkészített tablói, vagy másolatai,
* azok A3-as kicsinyített másolatai ( max. 6 darab A3 lap) és
* a teljes műleírás.

A pályázatot CD-n vagy DVD-n is kérjük benyújtani pdf, pdfa vagy png, jpg formátumban.

A diplomamunkát becsomagolva kell benyújtani, a csomagoláson az alábbi felirattal:

„MÉK Településtervezési diplomadíj 2015.”

A csomagoláson belül külön lapon mellékelni kell a pályázó adatait (név, értesítési címét, telefonszám és e-mail cím).

A pályázat beadásának helye: Magyar Építészek Háza

1088 Budapest, Ötpacsirta u 2.

Magyar Építész Kamara Titkársága

A pályázat beadásának időpontja: 2015. szeptember 07–11. hétfőtől péntekig

10.00-15.00 óra között

Az értékelést a településtervezői szakma kiválóságaiból álló bíráló bizottság végzi. Megfelelő számú és színvonalú pályázat beérkezése esetén a zsűri **2 db településtervezői diplomadíjat** ítél oda.

A zsűri fenntartja a jogot, hogy nem megfelelő színvonalú munkák beérkezése esetén a díjat nem adja ki.

Eredményhirdetés az Építészek Világnapján 2015. október 5-én hétfő délután, kiállítás keretében várható.

A diplomadíjjal kapcsolatban esetlegesen felmerült további kérdést kizárólag e-mailen, mek@mek.hu vagy ulrich.tamas@mek.hu vagy lehet küldeni.

*Liszkay Krisztina*

*MÉK Terület- és Településtervezői Tagozat Elnöke*